การเตรียมตัวโกนขน การโกนขน การดูแลผิวหลังจากนั้น
ขนแนวบิกินี่มักจะหยิกหย็อยกว่าขนบนร่างกายบริเวณอื่น เพราะฉะนั้นคุณอาจจะไม่สามารถโกนได้ด้วยมีดโกนที่คุณซื้อยกโหล คุณต้องใช้มีดโกนคุณภาพสูงที่ออกแบบมาเพื่อใช้กับผิวที่บอบบาง ใช้มีดโกนที่มีใบมีดใหม่และคมเพราะการใช้ใบมีดทื่ออาจทำให้บาดผิวและเกิดขนคุด   มีดโกนของผู้ชายเหมาะสำหรับการโกนขนแนวบิกินี่มากกว่า มีดโกนเหล่านี้มักจะแข็งแกร่งและมีใบมีดมากกว่า 1 อันไม่เหมือนกับมีดโกนของผู้หญิง มันกำจัดขนได้อย่างง่ายดายในขณะที่ช่วยปกป้องผิวที่บอบบาง (คุณสามารถแยกแยะมีดโกนแต่ละประเภทได้ด้วยสี มีดโกนของผู้ชายมักจะเป็นสีขาว มีดโกนของผู้หญิงมักจะมีสีชมพูหรือสีพาสเทล) หลีกเลี่ยงการใช้มีดโกนที่มีใบมีดเพียงอันเดียวนอกเสียจากว่ามันเป็นมีดโกนที่คมและปลอดภัย มีดโกนที่มีใบมีดเพียงอันเดียวอาจจะไม่สามารถกำจัดขนแนวบิกินี่ได้ หามีดโกนที่มีใบมีด 3 หรือ 4 อันเพื่อให้คุณโกนขนได้เนียนมากขึ้น มีดโกนใหม่ที่ยังไม่เคยใช้มาก่อนจะคมกว่ามีดโกนที่เคยใช้แล้ว ถ้าหากคุณต้องใช้มีดโกนแบบใช้แล้วทิ้งที่มีคุณภาพต่ำ การใช้มีดโกนอันใหม่ทุกครั้งที่คุณโกนขนแนวบิกินี่จะทำให้ได้ผลลัพธ์ที่ดีที่สุด คุณสามารถใช้มีดโกนที่ใช้แล้วสำหรับรักแร้และเรียวขาได้ ใช้ครีมหรือสบู่อะไรก็ได้โดยไม่จำเป็นต้องแยกประเภท เลือกตามที่คุณชอบไม่ว่าจะเป็นสบู่ ครีมโกนขนหรือแม้แต่ครีมนวดผมก็จะใช้ได้เช่นกัน  สบู่และครีมที่มีส่วนผสมของน้ำหอมอาจทำให้ผิวบอบบางระคายเคืองได้ ทดสอบผลิตภัณฑ์กับส่วนของร่างกายที่บอบบางน้อยกว่าก่อนที่จะใช้กับแนวบิกินี่ มองดูตัวเองในกระจกและประเมินว่าคุณต้องกำจัดขนออกมากเท่าไหร่ แนวบิกินี่ของผู้หญิงแต่ละคนแตกต่างกัน แต่ในกรณีส่วนใหญ่คุณจะกำจัดขนที่เห็นได้เมื่อคุณใส่กางเกงบิกินี่ ซึ่งรวมไปถึงเส้นขนบริเวณต้นขาด้านบน หัวหน่าวและใต้สะดือ  สำหรับคำแนะนำการโกนขนที่เรียบง่าย นำกางเกงชั้นในมาในห้องอาบน้ำ ใส่กางเกงชั้นในเมื่อโกนขน อะไรก็ตามที่โผล่ออกมานอกตะเข็บต้องถูกกำจัด (วิธีนี้จะได้ผลดีที่สุดถ้าหากกางเกงชั้นในของคุณมีขนาดใกล้เคียงกับกางเกงว่ายน้ำ) ถ้าหากคุณต้องการโกนขนมากขึ้น กรุณาอ่านวิธีการโกนขนบริเวณจุดซ่อนเร้น  คุณอาจจะต้องการดูวิธีการทำบราซิลเลียนแว็กซ์ด้วยตัวเองถ้าหากคุณต้องการโกนขนออกทั้งหมด ถ้าหากขนของคุณยาวเกินไปเมื่อคุณโกนมันก็จะพันกับใบมีดและอาจทำให้ยุ่งยากมากขึ้น เตรียมขนของคุณโดยใช้กรรไกรเล็มขนให้เหลือ ¼ นิ้ว (0.6 เซนติเมตร) หรือสั้นกว่านั้น วิธีนี้จะทำให้คุณโกนขนได้แนบเนียน   ค่อยๆ ดึงขนขึ้นให้ห่างจากร่างกายด้วยมือข้างหนึ่ง จากนั้นจึงใช้กรรไกรค่อยๆ เล็มด้วยมืออีกข้างหนึ่ง พยายามอย่าสะกิดหรือบาดผิวหนัง เล็มขนในที่ที่มีแสงสว่างเพียงพอก่อนที่คุณจะอาบน้ำ วิธีจะช่วยทำให้ผิวและขนนุ่มซึ่งทำให้โกนขนได้ง่ายขึ้น รอโกนขนตอนช่วงท้ายของการอาบน้ำหรือแช่อ่างน้ำร้อนหลังจากที่คุณได้ลงแชมพูบนเส้นผมและทำทุกอย่างที่คุณต้องทำแล้ว   ถ้าหากคุณไม่โกนขนตอนอาบน้ำ คุณก็ยังควรเตรียมบริเวณนั้นให้พร้อมด้วยการทำให้ชุ่มชื้นด้วยผ้าขนหนูร้อนๆ ผืนเล็ก การข้ามขั้นตอนนี้อาจทำให้เกิดการระคายเคืองจากการใช้มีดโกนและไม่สบายตัว ถ้าหากคุณมีเวลาก็ควรขัดผิวบริเวณนั้นด้วย วิธีนี้ช่วยป้องกันการเกิดขนคุดหลังการโกนขน คุณต้องทำให้เส้นขนและผิวบริเวณนั้นชุ่มชื้นเพียงพอก่อนที่จะโกนขน ไม่เช่นนั้นคุณอาจจะรู้สึกระคายเคืองจากการใช้มีดโกน คุณจะไม่มีทางใช้สารหล่อลื่นได้มากเกินไปเพราะฉะนั้นคุณควรชโลมบริเวณนั้นทั้งหมด เก็บขวดผลิตภัณฑ์ไว้ให้ใกล้มือเผื่อว่าต้องใช้เพิ่มขึ้น   ในขณะที่คุณโกนขนก็ควรทาครีมหรือสบู่มากขึ้นเพื่อให้ขั้นตอนนี้เป็นไปอย่างราบรื่น คุณต้องล้างน้ำเป็นครั้งคราวเพื่อดูว่าคุณโกนขนไปมากแค่ไหนแล้วจากนั้นจึงโกนขนอีก ผู้เชี่ยวชาญกล่าวว่าการโกนขนในทิศทางเดียวกับแนวขนจะทำให้ผิวระคายเคืองน้อยลง ใช้มือข้างหนึ่งเพื่อจับผิวหนังบริเวณนั้นให้แน่น เพราะวิธีนี้จะทำให้มีดโกนทำหน้าที่ได้อย่างมีประสิทธิภาพ ใช้มืออีกข้างหนึ่งเริ่มโกนขนโดยออกแรงกดเพียงเล็กน้อยเพื่อให้โกนได้อย่างเรียบเนียน ทำต่อไปจนกว่าคุณจะโกนขนบริเวณนั้นให้เกลี้ยงตามที่วางแผนไว้   บางคนเริ่มโกนขนจากใต้สะดือ บางคนเริ่มต้นจากบริเวณหัวหน่าว มันขึ้นอยู่กับคุณ ทำวิธีไหนก็ได้ที่ง่ายสำหรับคุณ บางคนคิดว่าการโกนขนตามแนวขนทำได้ยากกว่าการโกนขนย้อนแนวขน ถ้าหากคุณคิดว่าคุณโกนขนได้ยากก็สามารถลองโกนขนจากด้านข้าง วิธีสุดท้ายคือการโกนขนย้อนแนวขน มีหลายวิธีที่คุณสามารถทำเพื่อป้องกันไม่ให้ผิวระคายเคือง อย่าโกนขนมากเกินไป คุณไม่จำเป็นต้องโกนขนในบริเวณเดิมหลายครั้งหลังจากที่คุณโกนขนออกแล้ว ถ้าหากบริเวณนั้นไม่มีขนแล้วก็ควรปล่อยมันไว้เพื่อไม่ทำให้ผิวระคายเคือง (ถ้าหากคุณพอใจกับสิ่งที่คุณทำแล้วก็ไม่จำเป็นต้องกังวลกับขั้นตอนนี้ แต่ถ้าหากเป็นการโกนขนแนวบิกินี่ครั้งแรก คุณอาจจะต้องตรวจสอบว่าคุณชอบผลลัพธ์หรือไม่) สวมกางเกงบิกินี่และดูกระจก จากนั้นจึงกลับมายังห้องอาบน้ำแล้วโกนส่วนที่คุณยังไม่ได้โกนออก ใช้ผ้าขนหนูผืนเล็กหรือผลิตภัณฑ์ขัดผิวอ่อนๆ เพื่อกำจัดเซลล์ผิวที่ตายแล้วที่คุณสามารถมองเห็นได้ ขั้นตอนที่เรียบง่ายนี้จะช่วยป้องกันการเกิดขนคุดและผลข้างเคียงที่ระคายเคืองจากการโกนขน เพราะฉะนั้นคุณต้องไม่ข้ามขั้นตอนนี้! สำหรับคนที่มีผิวบอบบางก็ควรต้องใช้การป้องกันเพิ่มเติม  หลายคนพบว่าการใช้วิทช์ฮาเซลหรือโทนเนอร์สำหรับผิวอื่นๆ สามารถช่วยลดหรือกำจัดการระคายเคืองจากการใช้มีดโกนได้ ใช้สำลีก้อนหรือผ้าขนหนูผืนเล็กที่สะอาดจุ่มวิทช์ฮาเซลหรือโทนเนอร์สำหรับผิวอ่อนๆ ทาบริเวณที่คุณเพิ่งโกนขน มันจะช่วยลดการอักเสบและทำให้บริเวณนั้นรู้สึกเย็นและสดชื่น (มันจะทำให้คุณรู้สึกเจ็บหรือแสบถ้าหากคุณถูกมีดโกนบาดเพราะฉะนั้นคุณต้องระมัดระวัง) เป่าให้แห้ง การทำแนวบิกินี่ให้แห้งสามารถหลีกเลี่ยงหรือลดการระคายเคืองรูขุมขนได้ เป่าบริเวณนั้นให้แห้งด้วยไดร์เป่าผมโดยใช้ความร้อนปานกลางหรือต่ำ ถ้าหากมีแต่ลมร้อนก็ควรเว้นระยะห่างระหว่างไดร์เป่าผมกับเป้าของคุณ คุณคงไม่อยากสาดลมร้อนให้กับบริเวณนั้น ถ้าหากคุณไม่มีไดร์เป่าผม (หรือบางทีอธิบายให้ผู้อื่นฟังว่าทำไมคุณต้องใช้ไดร์เป่าผมเป่าเป้าของตัวเอง) การเช็ดแนวบิกินี่ให้แห้งด้วยผ้าขนหนูจะสามารถช่วยได้ ถ้าหากผิวของคุณแห้งหรือแตกเป็นขุย คุณก็จะรู้สึกไม่สบายตัวและระคายเคือง คุณยังจะเพิ่มความเสี่ยงของการเกิดผื่นหรือขนคุดด้วย ทามอยส์เจอไรเซอร์ให้ทั่วบริเวณที่คุณโกนขนและทำให้บริเวณนั้นชุ่มชื่น 2-3 วันหลังการโกนขน ทามอยส์เจอไรเซอร์ที่ช่วยบรรเทาซึ่งทำจากธรรมชาติเหล่านี้:  เจลว่านหางจระเข้ น้ำมันมะพร้าว น้ำมันอาร์แกน น้ำมันโจโจ้บา มันอาจทำให้ผิวระคายเคืองและอักเสบได้เพราะฉะนั้นคุณควรสวมชุดชั้นในและกระโปรงหรือกางเกงขาสั้นหลวมๆ จนกว่าบริเวณนั้นจะรู้สึกบอบบางน้อยลง
ใช้มีดโกนที่คม. เลือกสบู่หรือครีมโกนขน. ตัดสินใจว่าคุณต้องการกำจัดขนออกมากเท่าไหร่. เล็มขนให้เหลือ ¼ นิ้ว (0.6 เซนติเมตร). อาบหรือแช่อ่างน้ำร้อน. ชโลมบริเวณนั้นด้วยครีมโกนขนหรือสบู่. โกนตามแนวขน. ลองสวมกางเกงบิกินี่เพื่อดูว่าคุณยังไม่ได้โกนตรงไหนบ้าง. ขัดผิวบริเวณนั้น. ป้องกันการระคายเคืองจากการใช้มีดโกน. ทำบริเวณนั้นให้ชุ่มชื่น. งดเว้นการสวมเสื้อผ้าคับ 2 3 ชั่วโมง.
https://www.wikihow.com/Shave-Your-Bikini-Line https://www.wikihow.com/Shave-Your-Bikini-Line https://www.wikihow.com/Shave-Your-Bikini-Line
Prepping to Shave Shaving the Hair Treating Your Skin Afterward